CELEX: 32018R1909
Language: da
Date: 2018-12-04 00:00:00
Title: Rådets forordning (EU) 2018/1909 af 4. december 2018 om ændring af forordning (EU) nr. 904/2010, for så vidt angår udvekslingen af oplysninger med henblik på at overvåge den korrekte anvendelse af konsignationsaftaler

7.12.2018   
               
               
                  DA
               
               
                  Den Europæiske Unions Tidende
               
               
                  L 311/1
               
            
         RÅDETS FORORDNING (EU) 2018/1909
         af 4. december 2018
         om ændring af forordning (EU) nr. 904/2010, for så vidt angår udvekslingen af oplysninger med henblik på at overvåge den korrekte anvendelse af konsignationsaftaler
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 113,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Det Europæiske Økonomiske og Sociale Udvalg (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     For at sikre at den forenkling, der er indført i Rådets direktiv 2006/112/EF (3) for så vidt angår konsignationsaftaler, kan overvåges på behørig vis, er det nødvendigt for de relevante kompetente myndigheder i medlemsstaterne at have automatisk adgang til de indsamlede data fra afgiftspligtige personer for så vidt angår sådanne transaktioner.
                  
               
                     (2)
                  
                  
                     I betragtning af at bestemmelserne i denne forordning er et resultat af de ændringer, der indføres ved Rådets direktiv (EU) 2018/1910 (4), bør denne forordning anvendes fra de pågældende ændringers anvendelsesdato.
                  
               
                     (3)
                  
                  
                     Rådets forordning (EU) nr. 904/2010 (5) bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Artikel 21, stk. 2, i forordning (EU) nr. 904/2010 ændres således:
            
                        1)
                     
                     
                        Litra c) affattes således:
                        
                                    »c)
                                 
                                 
                                    momsregistreringsnummeret for de personer, der har foretaget de i litra b) omhandlede leveringer af varer og tjenesteydelser, og momsregistreringsnummeret for de personer, der i overensstemmelse med artikel 262, stk. 2, i direktiv 2006/112/EF har indsendt oplysninger om de personer, som er blevet tildelt et momsregistreringsnummer, jf. litra a)«.
                                 
                              
                  
                        2)
                     
                     
                        Litra e), indledningen, affattes således:
                        
                                    »e)
                                 
                                 
                                    den samlede værdi af de i litra b) omhandlede leveringer af varer og tjenesteydelser, der er foretaget af hver enkelt af de i litra c) omhandlede personer til hver enkelt af de personer, som er blevet tildelt et momsregistreringsnummer af en anden medlemsstat, og for hver enkelt person, der har indsendt oplysninger i overensstemmelse med artikel 262, stk. 2, i direktiv 2006/112/EF, dennes momsregistreringsnummer og de oplysninger, som vedkommende har indsendt om hver enkelt af de personer, som er blevet tildelt et momsregistreringsnummer af en anden medlemsstat, på følgende betingelser:«
                                 
                              
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 1. januar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. december 2018.
            
               
                  På Rådets vegne
               
               H. LÖGER
               
                  Formand
               
            
         
         
            (1)  Udtalelse af 3.7.2018 (endnu ikke offentliggjort i EUT).
         
            (2)  EUT C 283 af10.8.2018, s. 35.
         
            (3)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (4)  Rådets direktiv (EU) 2018/1910 af 4. december 2018 om ændring af direktiv 2006/112/EF, for så vidt angår harmonisering og forenkling af visse regler i det fælles merværdiafgiftssystem for beskatning af samhandelen mellem medlemsstaterne (se side 3 i denne EUT).
         
            (5)  Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (EUT L 268 af 12.10.2010, s. 1).